EPKK Saaremaa, Hiiumaa ja Läänemaa tootjate piirkondlik ümarlaud
Sektori olukord on teadupärast problemaatiline. Sissetulekud on vähenenud, kulud kasvavad, bürokraatiat ja halduskoormust on üha enam ja teadmatus rohepöörde osas kindlustunnet ei suurenda. Kutsume piirkonna asjalikke põllumehi Eesti Põllumajandus-Kaubanduskoja korraldatavatele ümarlaudadele, mis leiavad aset mitmetes Eesti piirkondades. Anname enda poolt ülevaate olukorrast meil ja Euroopas ning koja senisest tegevusest Eesti ja Euroopa suunal. Veelgi olulisem on saada teie poolt infot „otse põllult“ ja teiepoolseid ettepanekuid põllumajandusettevõtjate murede leevendamiseks.